# Cafè-licor

### De Viquipèdia

Café-Licor "Cerol"

El cafè-licor o burret és una beguda alcohòlica típica de les comarques de l'Alcoià, el Comtat, la Vall d'Albaida, la Marina Alta i la Marina Baixa. Com el seu nom indica es una beguda de cafè amb una graduaciò alcohòlica que es troba sobre els 15 i els 20 graus i és de color negre.

També es coneix com "burret" o "cafè d'Alcoi". Les marques més conegudes són "Cerol" i "Sancho" (que té un burret a l'etiqueta). Les dues marques estàn associades sota el nom de "Licores Sinc" per tal de poder assolir un nivell de producció mínim legal. Altres marques conegudes són "Truquet" i "Pastor". També és habitual trobar-se amb cafè de feta, que vol dir fet de manera artesana a casa, evidentment aquesta pràctica és il·legal.

El "burret" se sol prendre mesclat amb refrescos, orxata (pingüí), granissat de llima (mentireta), refresc de cola (plis-play) i, fins i tot, amb cervesa. Encara que també com aperitiu tot sol.

La seua elaboració està regulada com a Denominació Geogràfica, amb el nom d'Aperitiu Cafè d'Alcoi, controlada pel consell regulador de les «denominacions específiques de begudes espirituoses tradicionals d'Alacant» juntament amb l'anís coloma, l'herbero i el cantueso.

Obtingut de "http://ca.wikipedia.org../../../c/a/f/Caf%C3%A8-licor.html"

Categories: Begudes alcohòliques | Gastronomia valenciana

##### Views

- Article
- Discussió
- Revisió actual

##### Cerca

##### En altres llengües

- Español